Jy kan aanlyn vir Vastfontein stem deur die Fluor-webwerf te besoek. Besoek ook Vastfontein se webwerf.
Twee variante verdien ’n bietjie aandag. Die een is Aspergersindroom, wat eintlik ’n ligte vorm is. Die lyer kan dikwels sy skoolloopbaaan in die hoofstroom-onderwys voltooi, en het selde ’n spraakagterstand. Die tweede is savantisme, ’n seldsame toestand wat ook soms by Williamssindroom voorkom. Savante beskik oor besondere, maar eng vermoëns, soos om al die boeke in ’n biblioteek te ken. Meer algemeen het outistiese mense splintervermoëns, met Jandré wat byvoorbeeld baie kunssinnig is en mense met sy werk gereeld verstom, en ook knap is met veldfietswedrenne.
Nou het hy judo ontdek, en lééf daarvoor. Die betrokke klub se lede is meestal kinderhuiskinders, en hulle ontvang hom met ope arms. Hier word almal dieselfde behandel en word hy toegelaat om te sosialiseer op die vlak wat vir hom gemaklik is. Die voordeel wat judo het, is dat daar ’n sekere roetine is met die begin en einde van die oefening wat vir sekuriteit sorg. Omdat aan die klere gevat word tydens die gooie en nie aan die liggaam self nie, is dit vir die outistiese kind aanvaarbaar.
dis waar wat jy sê. die familie verstoot jou en jou kind agv dit. skool is ‘n nagmerrie, selfs die huis is ‘n nagmerrie. maar jy leer daarmee saamleef. dis ‘n wonderlike reis wat jy elke oomblik van kan geniet. hierdie fliek gaan nie als wys wat jy deurgaan nie, maar help defnitief met bewusmaking